laion/Wikipedia-Exotic huggingface dataset:
א-סראג'

האם התכוונתם ל... מוחמד בן אסחאק א-סראג' (ער') - ממוריו של אבן חבאן פאיז א-סראג' – איש עסקים ופוליטיקאי לובי סאמח א-סראג' ("אבו פכרי") - חבר הלשכה המדינית של חמאס וחבר ממשלת חמאס
ליהי הוד

ליהי הוד (נולדה ב-1981) היא מעצבת אופנה ישראלית. זוכת שני פרסי האופנה הישראלי. הוד נולדה בתל אביב ולה שני אחים, שאחד מהם הוא האמן ניר הוד. למדה בשנקר ושימשה כסטאז'רית בסטודיו של המעצב אלי טהרי, ייצגה את ישראל בתחרות העיצוב "ITS". המתקיימת מדי שנה באיטליה, אחרי כן גם עבדה אצל המעצב ג'ון גליאנו. עבדה בעיצוב לרשת האופנה קסטרו מודל שם עסקה בפיתוח הלבשה תחתונה לנשים, בנוסף עבדה בחברת "סאקס", שם פיתחה קולקצייה ביחד עם המעצבת דליה קפוזה. הקימה סטודיו לשמלות כלה הנושא את שמה. בשנים 2014 ו-2016 זכתה בפרס בטקס פרסי האופנה בקטגוריית שמלות הכלה והערב, ב-2018 הוצגו דגמים בעיצובה בשבוע האופנה בניו יורק. בשל מתקפת הפתע על ישראל (2023) ב-7 באוקטובר ביטלה את השתתפותה בשבוע האופנה בניו יורק. היא גייסה את החנויות שאיתן היא עובדת בעולם לתרום לבית החולים ברזילי שנפגע כתוצאה מרקטות ששוגרו מעזה. אתר האינטרנט הרשמי של ליהי הוד ויטה דול, רוצים הוד: ראיון עם המעצבת ליהי הוד, באתר nrg‏, 8 במאי 2010 איתי יעקב, נסיכת החופות ליהי הוד: "עכשיו כשאני מתחתנת, מתחיל הלחץ סביב היריון", באתר xnet‏, 25 באפריל 2015 יערה קידר, שבוע אופנת הכלות בניו יורק: "הישראלים הביאו את הסקס אפיל", xnet‏, 15 באוקטובר 2015 ליהי הוד: שמלות הכלה של 2015, באתר My Day הדס נתנאל, ליהי הוד חושפת את "בית החלומות" שלה בניו יורק, באתרוואלה! מזל טוב, 11 באוקטובר 2016 מעצבת בגדי כלה וערב 2016: ליהי הוד, טקס פרסי האופנה קולב הזהב של מגזין את, 2016 איתי יעקב, "כלה שמגיעה אלינו, בוחרת אותנו בגלל השמלות, לא בגלל פוליטיקה. האופנה מנצחת", באתר ynet‏, 16 בנובמבר 2023 איתי יעקב, נסיכת החופות ליהי הוד: "עכשיו כשאני מתחתנת, מתחיל הלחץ סביב היריון", באתר xnet‏, 25 באפריל 2015 איתי יעקב, טקס פרסי האופנה 2014: הרגעים הגדולים והזוכים המאושרים, באתר xnet‏ 25 בנובמבר 2014 מעצבת בגדי כלה וערב 2016: ליהי הוד, טקס פרסי האופנה, באתר את, 2016 איתי יעקב, "כלה שמגיעה אלינו, בוחרת אותנו בגלל השמלות, לא בגלל פוליטיקה. האופנה מנצחת", באתר ynet‏, 16 בנובמבר 2023
דורון אשר

דורון אשר הוא קלע שהיה אלוף העולם בקליעה לנכים ונציג ישראל במשחקים הפאראלימפיים. אשר הוא נכה צה"ל שאיבד רגל במהלך תאונת אימונים. בשנת 1983 השתתף באליפות ישראל ברובה אוויר והפסיד בטורניר חצי גמר. במשחקים הפאראלימפיים ניו יורק וסטוק מנדוויל (1984) התחרה בקליעה ברובה אוויר במצב משולב וזכה במדליית כסף לאחר שצבר 527 נקודות. במשחקים הפאראלימפיים סיאול (1988) התחרה בקליעה ברובה אוויר במצב שכיבה לדרגת הנכות LSH2. הוא זכה במדליית כסף לאחר שצבר 548 נקודות. אשר היה מועמד לתואר ספורטאי השנה של מעריב לשנת 1989. החזיק בתואר אלוף העולם. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) Disabled Israeli Athletes Embark for Special Olympics תוצאות המשחק, מעריב, 16 בינואר 1983 Results Archive - Stoke Mandeville New York 1984 - Shooting - Mens Air Rifle Integrated Results Archive - Seoul 1988 - Shooting - Mens Air Rifle Standing Lsh2 ספורטאי השנה תשמ"ט, מעריב, 24 בספטמבר 1989 אברהם תשובה, קליעה לנכים:אשר אהרון הפתיע את אלוף העולם, מעריב, 3 ביוני 1990
גבריאל גובי

גבריאל (גברי) גובי היה שחקן טניס שולחן פאראלימפי. במשחקים הפאראלימפיים תל אביב (1968) התחרה בדרגת נכות A2 בתחרויות יחידים וזוגות. בתחרות היחידים סיים בשלב שמינית הגמר ובתחרות הזוגות התחרה עם יוסף שרב והם זכו במדליית ארד. היה חבר משלחת ישראל אל המשחקים הפאראלימפיים היידלברג (1972). באולימפיאדה זו השתתפו ישראלים בטורניר טניס שולחן לקבוצות ולא נשמר תיעוד של זהות הספורטאים בכל תחרות. השתתף במשחקי סטוק מנדוויל. באליפות ישראל בטניס שולחן לנכים לשנת 1986 זכה במדליית כסף. פירוט השתתפותו בתחרויות המשחקים הפאראלימפיים, באתר הרשמי של IPC (באנגלית) שמואל טל, 43 ספורטאים נכים ייצאו מחרתיים לאולימפיאדה, דבר, 30 ביולי 1972 יצאה משלחת ישראל למשחקי סטוק מנדוויל, דבר, 20 ביולי 1978 אברהם תשובה, נכים: אבי ויינברג זכה באליפות הטניס שולחן, מעריב, 31 בדצמבר 1986
רבואלטוזאורוס

רבואלטוזאורוס (שם מדעי: Revueltosaurus; מילולית: "הזוחל של רבואלטו") הוא סוג של זוחל נכחד מקבוצת הארכוזאורים אשר התקיים במשך הטריאס העליון שלפני 225 עד 209.5 מיליון שנה מזמננו באמריקה הצפונית. המאובנים של זוחל זה התגלו באריזונה, ניו מקסיקו ובקרוליינה הצפונית ושויכו לסוג 3 מינים שונים: R. callenderi מניו מקסיקו שהוא המין הראשון שתואר ועוד שני מינים: R. olseni ו-R. hunti עליהם קיימים מחלוקות מדעיות. הסוג תואר ב-1989 בידי החוקר אדריאן פ. האנט ונקרא על שם תצורת רבואלטו - "Revuelto Creek", בניו מקסיקו. משמעות השם רבואלטו מספרדית היא: "מהפכה", עקב המהפך בגילוי חולייתנים יבשתיים (זוחלים) לאורך הטריאס. המאובנים שנמצאו באתר כוללים מספר רכסי שיניים עבות ממספר סוגים. יצור קדום זה בעל קשר רחוק לדמויי-תנינאים והוא נחשב לאחד מדמויי-האטוזאורים, אך לא משתייך לסדרה זו, כאשר מבנה גופו מרמז על קירבה לאבות הדומים לזוחלים כמו הגרווילוסוכוס והנונדסוכוס. בעבר סברו שמבנה שיניו דומה לשיני דינוזאורים בעלי אגן דמוי עוף אך התברר משאר הגולגולת שנמצאה שהוא קרוב יותר לאטוזאורים והדמיון מבוסס על אבולוציה מתכנסת. היצור היה אוכל צמחים על בסיס שיניו והוא הגיע לאורך של מטר אחד בקירוב. בניגוד לאטוזאורים האמיתיים לא היה לו כיסוי משוריין על גופו. מדיה וקבצים בנושא רבואלטוזאורוס בוויקישיתוף רבואלטוזאורוס, באתר GBIF (באנגלית)
טיפותורקס

טיפותורקס (שם מדעי: Typothorax) הוא סוג של זוחל פרהיסטורי מקבוצת הארכוזאורים אשר התקיים במשך סוף הטריאס באמריקה הצפונית שלפני 216 עד 203 מיליון שנה מזמננו. המאובנים של הטיפותורקס התגלו באריזונה בתצורת צ'ינלה ובמספר אזורים בניו מקסיקו ובטקסס כמו בתצורות קניון קופר (אנ'). הוא היה מהקדומים ביותר מבין תצורות המאובנים של מערב אמריקה הצפונית. הוא תואר למדע ב-1875 בידי החוקר האמריקאי אדוארד דרינקר קופ וכיום הוא מכיל 2 מינים: T. coccinarum - שתואר ב-1875 ו-T. antiquum, שתואר ב-2002. בעבר גם מין נוסף - T. horridus, אך זה הועבר לסוג Episcoposaurus שבהמשך התבטל. הזוחל דמה לזוחלים קרובים כמו הדסמטוסוכוס, שהיו איטיים ובעלי זיזים קרניים ושריון גבי עטוי אוסטאודרם להגנה. עם זאת הוא היה חסר את הזיזים הגביים של קרובו ובמקומם ישנם מספר זיזים באזור העורף והזנב. היצור הגיע לאורך של כ-2.5 מטר ולמשקל של עד 100 ק"ג והיה אוכל צמחים שייתכן והשתמש בחוטמו לחפירה אחרי מזון. מספר חוקרים סברו שמבנה הגפיים מעיד על התאמה לחפירה, אך אין לדבר הוכחות. מדיה וקבצים בנושא טיפותורקס בוויקישיתוף טיפותורקס, באתר GBIF (באנגלית)
רונן אביבי

רונן אביבי הוא חבר נבחרת ישראל לשעבר בכדורעף נכים. אביבי גדל בקיבוץ עברון ובסוף שנות השבעים סיים לימודי תיכון. הוא נכה צה"ל עם קטיעה של רגל ימין. היה חבר נבחרת הכדורעף בתחרויות המשחקים הפאראלימפיים ברצלונה (1992) והמשחקים הפאראלימפיים אטלנטה (1996). הנבחרת התחרתה בכדורעף בעמידה ובשנת 1996 העפילה עד רבע הגמר. פירוט השתתפותו בתחרויות המשחקים הפאראלימפיים באתר הרשמי של IPC (באנגלית) Update on FIDF Program with Israeli Soldiers
קופולה (מערכת לוויינים)

קופולה (ברוסית: Купол) היא מערכת לוויינית לקבלת התרעה על שיגור טיל בליסטי. המערכת החליפה מערכת Oko ומהווה דור שלישי של מערכת מסוג זה. הלוויין הראשון שוגר בשנת 2015. תכנון המערכת החל בתחילת המאה ה-21 כאשר האחריות הייתה על תאגיד הטילים והחלל אנרגיה. החוזה הוענק בשנת 2007 עם תוכנית לבצע שיגור ניסוי ראשון בשנת 2009. מסיבות שונות יישום הפרויקט נדחה ורוסיה המשיכה בשיגור לוויינים של המערכת הישנה Oko. השיגור הראשון בוצע בשנת 2015 מקוסמודרום פלסצק. לצורכי המערכת פותחו לוויינים מדגם "טונדרה" אך שיגורים מבוצעים בשם "קוסמוס". עד למאי 2020 המערכת הגיע למתכונת מינימלית של 4 לוויינים. בנובמבר 2022 המערכת הגיע ל-6 לוויינים פעילים. משקל של כל לוויין הוא כ-3,700 ק"ג והוא פועל במסלול גאוסינכרוני דומה למסלול מולניה. הלוויינים מתוכננים לעבודה במשך כ-7.5 שנים. כל השיגורים בוצעו מקוסמודרום פלסצק בעזרת משגר מדגם סויוז 2.1B. מדיה וקבצים בנושא קופולה בוויקישיתוף תיאור הפיתוח רשימת שיגורים ציואר המערכת והלוויינים תוכניות ביצוע מתכונת מינימלית של המערכת
Spire Global

Spire Global - חברה שמספקת נתונים שמתקבלים מלוויינים בבעלותה. החברה נוסדה בשנת 2012 בסן פרנסיסקו. מאז יסודה היא שיגרה כ-140 לוויינים מהם מעל ל-110 פעילים נכון לשנת 2023. החברה הוקמה בשנת 2012 בשם NanoSatisfi Inc. המטרה הייתה לספק מידע מהלוויינים על פי דרישה. החברה הצליחה לגייס הון לבניית הלוויינים ראשונים. ב-19 בנובמבר 2013 לוויינים ArduSat-1 ו-ArduSat-X שהיו ננו-לוויינים בגודל 1U שוחררו למסלול ממודול "קיבו" של תחנת החלל הבין-לאומית והחלו להעביר נתונים למחשבי החברה. בעקבות הניסיון הראשון החברה עברה לייצור לוויינים מדגם LEMUR בגודל 3U ושיגור ראשון בוצע ביוני 2014. חלק מהלוויינים שוחררו למסלול מחלליות אספקה לתחנת החלל הבין לאומית. בעקבות ההצלחות שיגור הלוויינים נמשך ובמקביל נבנו תחנות קרקע ברחבי העולם. בשנת 2021 החברה נכנסה לבורסה לניירות ערך בניו יורק. בשנת 2021 נרכשה חברה ExactEarth מקנדה ומידע שמתקבל ממכשירים שנשלחו על ידה לחלל בלוויינים שונים שולב במערכות של Spire Global. לווייני החברה מתוכננים ונבנים באתר שלה בגלאזגו. הם פועלים במסלול לווייני נמוך. הלוויינים נבנים תוך שימוש ברכיבי מדף ומתוכננים להחלפה תוך שנתיים-שלוש. על הלוויינים מותקנים מספר מכשירים: רגש מערכת זיהוי אוטומטי רגש GNSS-RO למדידת טמפרטורה, לחץ ומדדים נוספים הקשורים עם מזג אוויר רגש ADS-B למעקב אחרי תנועת מטוסים מדיה וקבצים בנושא Spire Global בוויקישיתוף Spire Global, ברשת החברתית פייסבוק Spire Global, ברשת החברתית אקס (טוויטר) Spire Global, ברשת החברתית אינסטגרם Spire Global, סרטונים בערוץ היוטיוב אתר האינטרנט הרשמי של Spire Global (באנגלית) רשימת שיגורים שוררו לחלל בחללית אספקה לתחנת החלל Cygnus OA-6 ושוחחרו ממנו ב-26 בנובמבר שוררו לחלל בחללית אספקה לתחנת החלל Cygnus OA-5 ושוחחרו ממנו ב-20 ביוני הגיעו לתחנת החלל הבין-לאומית בחללית אספקה HTV-6 ושוחחרו לחלל על ידי משלחת מס' 50 לתחנת החלל הבין-לאומית ב-16 במרץ 2017 שוגרו לחלל בחללית אספקה לתחנת החלל Cygnus OA-7 ושוחררו ממנו ב-26 בנובמבר שוגרו לחלל בחללית אספקה לתחנת החלל Cygnus OA-8 ושוחחרו ממנו ב-20 ביוני שוגרו לחלל בחללית אספקה לתחנת החלל Sygnux OA-7 ושוחחרו ממנו ב-20 ביוני
החלטה 241 של מועצת הביטחון של האו"ם

החלטה 241 של מועצת הביטחון של האו"ם, שהתקבלה פה אחד ב-15 בנובמבר 1967, לאחר שאישרה מחדש את ההחלטות שהתקבלו בעבר בנושא, המועצה גינתה כל מעשה של התערבות בענייניה הפנימיים של הרפובליקה הדמוקרטית של קונגו, בפרט את כישלונה של פורטוגל למנוע שכירי חרב משימוש במושבה שלה באנגולה כבסיס פעולות להתקפות מזוינות נגד קונגו. המועצה קראה לפורטוגל לשים קץ לכך באופן מיידי וקראה לכל המדינות הקולטות שכירי חרב שהשתתפו בהתקפות נגד הרפובליקה הדמוקרטית של קונגו לנקוט באמצעים מתאימים כדי למנוע מהן לחדש את פעילותן נגד מדינה כלשהי. משבר קונגו האימפריה הפורטוגזית טקסט ההחלטה באתר undocs.org
קרב קייברן (1792)

קרב קייברן היה צמד עימותים שהתרחשו בהפרש של יומיים, בין האימפריה הרומית הקדושה לממלכת צרפת בסוף אפריל 1792 ומזוהה כקרב השני במלחמת הקואליציה הראשונה . ב-28 באפריל, אירעה התנגשות כוחות קלה בקייברן (אנ'), ממש מעבר לגבול הצרפתי-בלגי, שהובילה לניצחון של הצבא הצרפתי בפיקודו של הגנרל ארמן-לואי דה גונטאו בירון (אנ'). עם זאת, למרות שבירון התקדם ותכנן לכבוש את העיר מונס ובסופו של דבר את בריסל, הוא קבע שכוחותיו, (שמנו בערך 15,000 איש) אינם חזקים מספיק והחליט לסגת למקום מבטחים. ב-30 באפריל, כשחייליו שוב עברו ליד קייברן, נשמעו קריאות שווא של מתקפה אוסטרית על העיר. החיילים נבהלו, והם נמלטו בחזרה לוולנסיין בבהלה והיסטריה. בעל בריתו של גנקל בירון, תיאובלד דילון, ששירת עימו תחת המרשל רושאמבאו במהלך הפלישה הזו, סבל מגורל חמור עוד יותר במהלך קרב מרקן (ב-29 באפריל), כ-35 קילומטרים מצפון-מזרחה מהעיר. Connelly, Owen, . The Wars of the French Revolution and Napoleon, 1792-1815, 30 ביולי, 2018, עמ' עמוד 23 Gallaher, John G. (1997). General Alexandre Dumas: Soldier of the French Revolution. Carbondale, Illinois: Southern Illinois University Press. p. 18. ISBN 9780809320981. נבדק ב-29 ביולי 2018. {{cite book}}: (עזרה) ערך זה הוא קצרמר בנושא קרבות ובנושא היסטוריה. אתם מוזמנים לתרום לוויקיפדיה ולהרחיב אותו.
Rich Baby Daddy

"Rich Baby Daddy" הוא שיר של הראפר והזמר הקנדי דרייק בהשתתפות הראפרית האמריקאית סקסי רד והזמרת האמריקאית סיזה. הוא נשלח לרדיו להיטים עכשוויים האיטלקי באמצעות OVO סאונד וריפבליק רקורדס כסינגל השלישי מתוך אלבום האולפן השמיני של דרייק, For All the Dogs, ב-13 באוקטובר 2023. שלושת האמנים כתבו את השיר יחד עם המפיקים גורדו, ליון וקלהר, והמפיקים השותפים בניאקס, דוגי אף, דה לאוד פאק ו-Uv Killin Em, לצד פלורנס וולש, איזבלה סאמרס וט. שפרדיאק, עקב אינטרפולציה מתוך "Dog Days Are Over" של פלורנס אנד דה משין. זהו שיתוף הפעולה הראשון של סקסי רד עם דרייק וסיזה בהתאמה, ודרייק וסיזה שיתפו פעולה ב-"Slime You Out", הסינגל המוביל מ-For All the Dogs. סרטון השיר "Rich Baby Daddy" באתר יוטיוב מידע על הרצועה "Rich Baby Daddy" באתר ספוטיפיי Mancabelli, Alice (13 באוקטובר 2023). "Drake - Rich Baby Daddy (feat. Sexyy Red & SZA) (Radio Date: 13-10-2023)". EarOne (באיטלקית). נבדק ב-13 באוקטובר 2023. {{cite web}}: (עזרה) Rolling Stone, The 100 Best Songs of 2023, Rolling Stone, ‏2023-12-01 (באנגלית אמריקאית) Dan Heching, MTV VMAs 2024: See who won, CNN, ‏2024-09-12 (באנגלית) Rosalie Cabison, TikTok Billboard Top 50, Billboard, ‏2023-08-30 (באנגלית אמריקאית)
8AM in Charlotte

"8AM in Charlotte" הוא שיר של הראפר והזמר הקנדי דרייק. הוא יצא לאור באמצעות OVO סאונד וריפבליק רקורדס כסינגל השני מתוך אלבום האולפן השמיני של דרייק, For All the Dogs, ב-5 באוקטובר 2023, יום לפני צאת האלבום. דרייק כתב את השיר עם המפיקים קונדאקטור ויליאמס ומריו לוסיאנו והמפיק הנוסף ג'ייסון וול, לצד ל. סאנטי, וניקול אסקרידג', עקב דגימה מתוך "A Faithful Spirit" שנכתב על ידי האחרון. השיר הוא המשך לסדרת השירים של דרייק הנושאים שם ובו חותמת זמן ועיר. השיר יצא לצד וידאו קליפ המתחיל בקטע ובו מככב בנו של דרייק, אדוניס, המתאר איך הוא יצר את עטיפת האלבום For All the Dogs. הוא הסביר שהעז המצוירת על הכריכה מייצגת את אביו, רמז לראשי התיבות "Greatest of All Time"‏ (GOAT). בקליפ, דרייק מבצע את השיר לצד בנו והצוות שלו. סרטון השיר "8AM in Charlotte" באתר יוטיוב Chelosky, Danielle (5 באוקטובר 2023). "Who produced Drake's '8AM In Charlotte?'". Uproxx (באנגלית אמריקאית). ארכיון מ-6 באוקטובר 2023. נבדק ב-6 באוקטובר 2023. {{cite web}}: (עזרה) Cowen, Trace William. "Drake Surprises Fans With "8AM in Charlotte" Video Starring Adonis". Complex (באנגלית אמריקאית). ארכיון מ-5 באוקטובר 2023. נבדק ב-6 באוקטובר 2023. {{cite web}}: (עזרה) Minsker, Evan; Monroe, Jazz (2023-10-05). "Drake Shares Video for New Song "8AM in Charlotte"". Pitchfork (באנגלית אמריקאית). ארכיון מ-6 באוקטובר 2023. נבדק ב-2023-10-06. {{cite web}}: (עזרה) Zemler, Emily (2023-10-05). "Drake Heralds Forthcoming Album With Single '8 AM in Charlotte'". Rolling Stone (באנגלית אמריקאית). ארכיון מ-5 באוקטובר 2023. נבדק ב-2023-10-06. {{cite journal}}: (עזרה) Coleman II, C. Vernon (2023-10-05). "Drake Drops New Song and Video '8AM in Charlotte' - Watch". XXL (באנגלית). ארכיון מ-6 באוקטובר 2023. נבדק ב-2023-10-06. {{cite web}}: (עזרה)
תנועת הצופים בלאוס

תנועת הצופים בלאוס הייתה פעילות נוער רשמית של מדינת לאוס אשר פעלה ברחבי המדינה עד לשנת 1975. נכון לשנת 2023, אין פעילות רשמית ידועה של תנועת הצופים בלאוס. בשנות ה-30 של המאה ה-20 הקים אנדרה לפבר, ראש צופי צרפת, מחנה הכשרה ל-60 צופים מכל רחבי הודו-סין הצרפתית. בסוף 1937 שלחו הצופים הצרפתים את ראש הצופים ריימונד שלמר לאזורים הקמבודיים, הלאוטיים והווייטנאמיים של הודו-סין כדי לפקח על הקמת הפדרציה ההודית של אגודות הצופים (Fédération Indochinoise des Associations du Scoutisme) בכל שלושת האזורים. מ-1939 עד 1945 המצב הפוליטי השפיע על פעילות הצופים בכל רחבי הארץ, שכן מלחמת העולם השנייה הולידה תנועה למען עצמאות לאוס ותנועת הצופים הייתה מזוהה עם הכובשים הצרפתים. הצרפתים החלו לאבד שליטה ולבסוף הופלו על ידי התערבות יפנית. בכך הופסקה פעילות הצופים הצרפתיים בלאוס ויחד איתה גם הצופים כתנועת נוער חדלה מלהתקיים במדינה. בשנת 1948 אורגן לראשונה ניסיון חדש בבית הספר התיכון בעיר לואנג פרבאנג עם מורים וצופים צרפתיים לאסוף נערים וצעירים לעבודות חברתיות והומניטריות. שישה שבטי צופים, שהוקמו מחדש לאחר שנסגרו על ידי היפנים, קיימו עצרת גדולה מחוץ לויינטיאן ב-1952. באותה תקופה, הנהגת "צופי לאו" כללה את נציב הצופים קפטן ז'אן דוב בעוד חברי הפרלמנט Pheng Phongsavan ו Bong Souvannavong מילאו את תפקידי הנשיא וסגן הנשיא. בלואנג פראבנג בתחילת 1953, חיילי כוחות הקרקע של המזרח הרחוק הצרפתים השתמשו בצופים מקומיים ככוחות עזר בקרב הראשון של לאוס נגד כוחות קומוניסטיים. הצופים הכינו תחבורה לאורך הנהרות נאם או ונאם סואנג. צופי לאו נשלחו לקו החזית, העבירו מזון וציוד רפואי לבסיסים, ולאחר מכן נשאו את ההרוגים והפצועים בחזרה לאזורי הבטיחות דרך הג'ונגל של לאוס. בערים הוצבו הצופים לסייע לפליטים, לכוון תנועה ועוד. צופי לאו (בלאית: ສກຸດລາວ, מבוטא skudlao) התאגדו רשמית ב-1959, ומנו אז 2,300 צופים. הצופים פעלו בלאוס עד לשנת 1975, אז פורק הארגון על ידי הממשלה הקומוניסטית החדשה של המפלגה המהפכנית העממית שהשתלטה על המדינה. צופי לאוס בגלות קיימים בארצות הברית מאז תחילת שנות ה-90, כחלק מהברית הלאומית הלאוטית-אמריקאית, בעיקר בלוס אנג'לס ובברמינגהם. כיום, שריד קטן ממשיך לפעול בסקרמנטו ובסן פבלו, לצד צופים וייטנאמים בגלות וצופי קמבודיה בגלות. לדברי אריק קו הנג-פנג מארגון הצופים העולמי, הארגון העולמי מקווה להקים מחדש את צופי לאוס, לאחר שצופי קמבודיה הוקמו מחדש בשנת 2005. וחזרתם הרשמית של צופי וייאטנם בשנת 2019. ארגון הצופים העולמי עובד על כך באופן צמוד עם איגוד מדינות דרום-מזרח אסיה ומקווים לרשום את כל המדינות, כולל סין, באזור הצופים אסיה-פסיפיק. החל משנת 2016, הופיעה קבוצת צופות בנות בויינטיאן בבית הספר הבינלאומי ויינטיאן, ואף תיחזקה בלוג ונוכחות בפייסבוק. המוטו של הצופים הוא ຕຣຽມພຣ້ອມ‏ (Triam Phrom,‏ /tliaːm˨ pʰlɔːm˦˩/), "להתכונן" בלאו, ו-Sois Prêt, "היה נכון" בצרפתית. Scouts - World Scouting, www.scouts.org.uk (באנגלית) Embodied Nation: Sport, Masculinity, and the Making of Modern Laos by Simon Creak chapter 3 page 94 מסת"ב 9780824853167, 2014 Facts on World Scouting, Boy Scouts International Bureau, Ottawa, Ontario, Canada, 1961 Laotian American National Alliance, www.lanausa.org Scouts Lao FB site "Girl Scouts". ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תנועת הצופים בלאוס".
הקריקטורה (1830–1843)

הקריקטורה (בצרפתית: La Caricature) היה מגזין צרפתי סאטירי שפורסם בצרפת, שהופץ בפריז בשנים 1830–1843 בתקופת המונרכיה של יולי. צ'ארלס פיליפון (אנ') היה הבעלים של בית הדפוס הגדול ביותר בפריז שהפיק את המגזינים באמצעות מכבשים וליטוגרפיים, והשתמש בהם כדי להדפיס את הקריקטורה ואת הסריוארי (אנ'). הוא ריכז קבוצה של אמנים מוכשרים שעבדו בעיקר עבור שני המגזינים הללו, שבאמצעותם תקפו את המלך לואי פיליפ ואת שיטת הממשל באמצעות הקריקטורות. התורמים העיקריים היו אונורה דומייה וז'אן גרנדוויל, אך היו רבים אחרים. לדוגמה, קריקטורה מאת ז'ול דייוויד (אנ') הופיעה במגזין מ-31 במאי 1831. בשנים 1830–31 היו התקוממויות מהפכניות באיטליה והאוסטרים התערבו כדי להפסיק את המרידות, והצרפתים לא עשו דבר כדי למנוע אותם. המרידות נגרמו כי האפיפיור הפר את הבטחתו להעניק למורדים במדינות האפיפיור חנינה. המגזין פרסם קריקטורה שהראתה את האפיפיור על כסאו מוקף בגופות. המגזין תמיד פרסם קריקטורות על לואי פיליפ בהן הוא מתואר כאגס, התיאור הזה סימל לעג וזלזול על שלטונו והמגזין נעשה יותר ויותר קולני בהתנגדותו ללואי פיליפ, ונתפס יותר מ-12 פעמים. המוציאים לאור הועמדו לדין, ופיליפון נכלא לשנה בכלא. בשנת 1835 העבירה הממשלה חקיקה שאילצה את המגזין להפסיק את הפרסום. הוא החל להתפרסם שוב ב-1838 ונמשך עד 1843. הקריקטורה (1880–1904) (אנ') קריקטורות של המלך לואי פיליפ כפרי האגס שפורסמו במגזין אתר האינטרנט הרשמי של הקריקטורה אתר האינטרנט הרשמי של הקריקטורה מדיה וקבצים בנושא הקריקטורה בוויקישיתוף https://dc.library.northwestern.edu, גלריית תמונות של הקריקטורה (1830–1843) באתר northwestern (באנגלית) https://www.toonsmag.com/la-caricature/, הקריקטורה (1830–1843): המגזין שיוצר שיח פוליטי צרפתי באתר toonsmag (באנגלית) La Caricature (1830-1843): The Magazine That Create French Political Discourse - Toons Mag, www.toonsmag.com, ‏2023-10-14 (באנגלית אמריקאית) David S. Kerr, Caricature and French Political Culture 1830-1848: Charles Philipon and the Illustrated Press, Clarendon Press, 2000-09-07, ISBN 978-0-19-154304-3. (באנגלית) Charles Philipon's La Caricature - Graphic Arts, www.princeton.edu
אטלס אייר

אטלס אייר בע"מ היא חברת תעופה אמריקאית גדולה למטענים, חברת תעופה מסוג שכר עבור נוסעים ומשכירת מטוסים שבסיסה בפרצ'ס (אנ'), ניו יורק. זוהי חברה בת בבעלות מלאה של Atlas Air Worldwide Holdings. אטלס אייר היא המפעילה הגדולה בעולם של מטוסי הבואינג 747, עם צי כולל של 54 מסוג זה. בשנת 2021 היו לחברת התעופה 4,056 עובדים ופעלה ליותר מ-300 יעדים בינלאומיים. ב-31 בינואר 2023, חברת התעופה קיבלה את ה-747 ה-1,574 והאחרון שיוצר אי פעם - 747-8F (רשום N863GT). בתור ה-747 האחרון שיוצר על ידי בואינג, המטוס כולל מדבקה של ג'ו סאטר, המעצב של ה-747, בצד הקדמי, הימני והמילים "לָנֶצַח מַדְהִים". עובדים ומנהלים רבים של בואינג, כולל אלה שהיו חלק מה"מדהימים", האנשים שעבדו על אב הטיפוס הראשון של 747, התאספו במפעל אוורט של בואינג כדי להיפרד מהמטוס האחרון. נכון לפברואר 2023, אטלס אייר מפעילה את המטוסים להלן: אטלס אייר החלה להפעיל שירות שכר פרטי לנוסעי פרימיום עבור איגוד האנרגיה של ארצות הברית-אפריקה בשיתוף עם SonAir ב-2010. שירות השכר כלל שני מטוסי בואינג 747-400 מותאמים אישית שסופקו על ידי SonAir. המטוסים הוגדרו לשרת 189 נוסעים בתצורה של שלוש מחלקות. שירות הצ'רטר, שנודע בשם "יוסטון אקספרס", כלל שלוש טיסות שבועיות ייעודיות ללא הפסקה בין יוסטון, טקסס ללואנדה, אנגולה. נכון לשנת 2021, אטלס אייר החזיקה בצי של 10 מטוסי נוסעים מסוגים בואינג 747 ובואינג 767 הזמינים להשכרה בשוק השכר. החל משנת 2017, אטלס אייר היא חברת השכר של ג'קסונוויל ג'אגוארס. מדיה וקבצים בנושא אטלס אייר בוויקישיתוף אתר האינטרנט הרשמי של אטלס אייר (באנגלית) אטלס אייר, ברשת החברתית אינסטגרם "Atlas Air Worldwide Holdings Inc Annual Report 10-K".(הקישור אינו פעיל, August 2023) "Boeing, Atlas Air Celebrate Delivery of Final 747, an Airplane that Transformed Aviation and Global Air Travel". MediaRoom. נבדק ב-2023-02-02. "Please verify your request | Planespotters.net". www.planespotters.net. נבדק ב-2023-08-01. Bueti, Grazia (2022-08-11). "Atlas Air Extends Partnership with Qantas Freight". Atlas Air Worldwide (באנגלית). נבדק ב-2022-12-08. "Atlas Air Worldwide Announces Expanded 747-400F Service For Nippon Cargo Airlines" (הודעה לעיתונות). 8 בינואר 2019. {{cite press release}}: (עזרה) "Kuehne+Nagel receives its first Boeing 747-8 Freighter "Inspire." from Atlas Air". Kuehne+Nagel Newsroom. 23 בנובמבר 2022. נבדק ב-23 בנובמבר 2022. {{cite web}}: (עזרה) "Atlas Air Worldwide Purchases Four Boeing 747–8 Freighters" (הודעה לעיתונות). 12 בינואר 2021. {{cite press release}}: (עזרה) "MSC Air Cargo prepares to take off ahead of schedule". Supply Chain Dive (באנגלית אמריקאית). נבדק ב-2022-12-08. How This Central African City Became the World's Most Expensive (באנגלית בריטית), נבדק ב-2022-09-02 "Company involved in deadly plane crash flies Jaguars players". 26 בפברואר 2019. {{cite web}}: (עזרה)
המצור על טיונוויל

המצור על תיונוויל היה קרב בין צרפת לבין האימפריה הרומית הקדושה במהלך מלחמת הקואליציה הראשונה. ב-24 באוגוסט 1792, כוח קואליציוני של 20,000 אוסטרים ו-16,000 חיילים מלוכנים צרפתיים תחת פרידריך וילהלם, נסיך הוהנלוהה-קירשברג נשלח לכבוש את העיירה כדי להוות כגשר בין הגבול האוסטרי-צרפתי לפריז, שכן משם הדרך תיפתח. אך האוסטרים, ובעלי בריתם המלוכנים, כשלו בניסיון להשתלט על העיירה, שבה שהו חיילים בהנהגתו של ז'ורז' פליקס דה ווימפפן, ששבר את המצור בקלות ב-16 באוקטובר. אחד מהחיילים המלוכנים הצרפתיים היה פרנסואה-רנה דה שאטובריאן, שנפצע בקרב. לאחר סיום המצור הכריזה הוועידה הלאומית כי היא תקרא לכיכר תיונוויל על שם העיר ורחוב תיונוויל בפריז לאחר הניצחון. לואי-עמנואל נאדין יצר את הדרמה "Siége de Thionville" בשנת 1793. מדיה וקבצים בנושא המצור על טיונוויל בוויקישיתוף Baines, Edward (1818). History of the wars of the French revolution, from the breaking out of the war, in 1792, to the restoration of a general peace in 1815; comprehending the civil history of Great Britain and France, during that period. נבדק ב-4 ביולי 2022. {{cite book}}: (עזרה) Leggewie, Robert (1990). Anthologie de la littérature française, Tome II (3rd ed.). Nadine, Louis-Emmanuel (1793). Siége de Thionville. נבדק ב-5 ביולי 2022. {{cite book}}: (עזרה) Luehe (1841). Militair-Conversations-Lexikon. Vol. 8. נבדק ב-5 ביולי 2022. {{cite book}}: (עזרה) Minutoli, Johann Heinrich Carl von (1847). Der Feldzug der Verbündeten in Frankreich im Jahre 1792. נבדק ב-5 ביולי 2022. {{cite book}}: (עזרה) Austria. K.u.k. Kriegsarchiv (1895). Mittheilungen des K.u.K. Kriegs-Archivs. Vol. 9. נבדק ב-5 ביולי 2022. {{cite book}}: (עזרה) Leggewie 1990, p. 11. Nadine 1793. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
דגל מוזמביק

דגל מוזמביק אומץ ב־1 במאי 1983. עיצובו של הדגל כולל תמונה של רובה AK-47 (קלשניקוב), והוא אחד הדגלים הלאומיים היחידים הכוללים דימוי של נשק חם, יחד עם דגלה של גואטמלה, דגלה של האיטי ודגלה של בוליביה. ייצוג הרובה מסמל גם לוחמנות (אומנם במוצהר משמעותו היא נכונות להגנה עצמית). הדגל שנוי מאוד במחלוקת במוזמביק בשל סוג הרובה. ב־1999, לאחר שמפלגת האופוזיציה סירבה להשתתף בתיקון החוקה מבלי שיוחלט על שינוי הדגל, הושקה תחרות לאומית פתוחה לציבור לעיצוב דגל חדש. עיצוב הדגל החדש אמור היה לתת ביטוי למאבק ההיסטורי לשחרור מהשלטון הקולוניאלי של פורטוגל וכן להכיל אלמנטים המסמלים ערכים של שלום, חירות וצדק חברתי. אף על פי כן, התוכנית לשינוי הדגל לא יצאה לפועל בסופו של דבר. סמל מוזמביק המנון מוזמביק מדיה וקבצים בנושא דגל מוזמביק בוויקישיתוף מוזמביק, באתר דגלי העולם (באנגלית) דגל מוזמביק, באתר אנציקלופדיה בריטניקה (באנגלית)